**Факультатыў «Грані слова: ад гука да сказа», V клас**

Тэма: Фразеалагізмы

Мэта: паглыбіць веды вучняў па тэме «Фразеалагізмы», выпрацоўваць уменне знаходзіць фразеалагізмы у тэксце, тлумачыць іх значэнне, падбіраць да слоў і словазлучэнняў сінанімічныя і антанімічныя фразеалагізмы, ужываць у вусным і пісьмовым маўленні, выхоўваць ўважлівасць, дабрыню, упэўненасць у сваіх сілах.

Абсталяванне: фразеалагічныя слоўнікі, карткі для работы ў групах, тэставыя заданні.

Эпіграф: Фразеалагізмы — самародкі, самацветы роднай мовы, залацінкі народнан мудрасці *(I. Я. Лепешаў).*

Ход заняткаў

1. **Псіхалагічны настрой.**

Гучыць ціхая музыка. Слова настаўніка.

Настаўнік. Гэта гісторыя адбылася вельмі дауно ў старажытным горадзе, у якім жыў вялікі мудрэц. Слава пра яго мудрасць пайшла па ўсёй краіне. Але быў у горадзе чалавек, які зайздросціў яго славе. I вось ён спрабуе прыдумаць такое пытанне, на якое не змог бы даць адказ мудрэц. Ідзе ен на луг, шукае матылька,кладзе паміж далонямі і хоча спытацца у мудраца, які матылек у руках –мертвы ці жывы? Калі ен скажа жывы, я сцісну далоні і матылёк загіне, памрэ, а калі скажа — мёртвы, я раскрыю далоні і матылёк паляціць. Вось тады ўсе і зразумеюць, хто ў нас разумнейшы. Так усё і адбылося. Зайздроснік пайшоў да мудраца і спытаў у яго: «Які матылёк у мяне ў руках — жывы ці мёртвы?» I тады мудрэц, які быў сапраўды вельмі разумным чалавекам, сказаў: «Усё ў тваіх руках».

Мне б хацелася, каб вы запомнілі гэту прытчу і ведалі, што ўсё ў вашых руках: шчасце, здароўе, вучоба, добрыя паводзіны, вынікі працы на сённяшнім занятку.

А што вы чакаеце ад факультатыўнага занятку? Сфармулюйце мэту вашага прыходу.

**2. Паведамленне тэмы і мэты ўрока**

Настаўнік. У дзяцінстве таты не адзін раз садзілі вас сабе на шыю. Добра было, праўда? Весела! Ёсць людзі, якім гэта падабаецца рабіць нават тады, калі яны становяцца дарослымі. Не ў прамым, безумоўна, значэнні, а ў пераносным. Пра тых, хто не любіць працаваць, кажуць: «Ён сядзіць на шыі ў таты з мамай». Сёння мы вывучым словазлучэнні, якія ўжываюцца ў пераносным значэнні.

**3.Вывучэнне і замацаванне новага матэрыялу.**

1.Гутарка.

“Ен абдумвае кожны свой крок, каб не сесці у калюжыну”. Пра каго так гавораць?

(Пра таго, хто не хоча апынуцца ў няемкім, смешным становішчы)

Ці даводзілася вам бачыць, каб каго-небудзь цягнулі за язык? Скажаце, што такога не бывае? А чаму ж так гавораць:”Гэтага вучня трэба цягнуць за язык на кожным уроку”(Так гавораць пра таго, хто не можа адказваць без дапамогі настаўніка).

2.Стварэнне і вырашэнне праблемнай сітуацыі.

-запішыце словазлучэнні сесці у калюжыну, цягнуць за язык.

-Ці з’яўляюцца гэтыя словазлучэнні устойлівымі, непадзельнымі?

-У якім значэнні яны ўжываюцца: упрамым ці пераносным?

Вывад: гэта устойлівыя словазлучэнні, або фразеалагізмы, якія трапна і вобразна называюць якую-небудзь з’яву, падзею, асобу і характарызуюць усе бакі жыцця і побыту чалавека.

3.Растлумачце значэнне фразеалагізмаў «стрэляны верабей» *(вопытны, спрактыкаваны чалавек),* «кату па пяту» *(вельмі малога росту).* Пры неабходнасці звярніцеся да «Фразеалагічнага слоўніка».

4.Чытанне казкі.

Настаўнік. Паслухайце казку пра Жучка і Паласаціка і запішыце тыя фразеалагізмы, якія прагучаць у ёй.

Неяк Жучок сустрэў Паласаціка і прызнаўся яму:

-Браток, зайздрошчу табе. Ты так шмат ведаеш!

Паласацік задраў галаву.

-Але. На валовай скуры не спішаш.

Жучку здалося, што не расслухаў.

-Паўтары, калі ласка, — папрасіў ён.

-Жучок, ты, напэўна, на вераб'іным харчы сядзіш. Вунь як зблажэў, схуднеў, — усміхнуўся Паласацік.

-Я не схуднеў. Я кожны дзень як след харчуюся, — пакрыўдзіўся Жучок.

-Эх ты! Паказаць, дзе ўюны зімуюць? — напалохаў Паласацік.

Жучок натапырыўся.

-Сам ведаю, дзе ўюны зімуюць: і ў рэчках, і ў азёрах, і ў сажалках!

Коцік вільнуў хвастом.

-На грош не веру.

Не разумее сабачка, што сусед знарок з яго пацяшаецца. Усё больш крыўдзіцца і злуецца:

-Не хачу размаўляць з табою, Паласацік! Ты нядобры.

-Чаму ты такі злосны? — не спыняецца Паласацік. — Надзьмуўся, як мыш на крупы.

-Я не мыш. Я сабачка! — абурыўся Жучок.

Паласацік нарэшце пашкадаваў суседа і стаў тлумачыць яму:

-Не крыўдуй. Я цябе на кручок узяў. Размаўляючы, фразеалагізмы ўжываў. Трэба ведаць, што ў мове ёсць гатовыя спалучэнні слоў з непадзельным значэннем, якія трапна і вобразна называюць якую-небудзь з'яву, падзею ці асобу, напрыклад: *задзіраць нос* — зазнавацца, фанабэрыцца, задавацца. Такія спалучэнні называюцца фразеалагізмамі. А раздзел навукі пра мову, у якім вывучаюцца фразеалагізмы, называецца **фразеалогіяй.**

-Ты сапраўды на кручок мяне ўзяў! — уздыхнуў Жучок.

5.Работа з «Фразеалагічным слоўнікам».

* Прачытайце запісаныя вамі выразы і з дапамогай «Фразеалагічнага слоўніка» растлумачце іх значэнне.

Настаўнік. Фразеалагізмы належаць да моўных адзінак, якія сцісла, выключна трапна, вобразна і ярка перадаюць думкі, выражаюць пачуцці, ацэньваюць шматлікія з'явы рэчаіснасці.

6.Асцерагаемся памылкі.

Запішыце на дошцы словы і

растлумачце правапіс галосных е, ё, я.

Дзяцей, азярынка, бянтэжыцца, бярвенца, пярына, пярэсты.

Фізкультхвілінка.

Настаўнік пытаецца ў дзяцей, ці памятаюць яны, як Герда апынулася на Поўначы без боцікаў і рукавічак, прапаноўвае ўявіць сябе на месцы Герды.

Доўгім працяжным выдыхам дзеці грэюць далоні. Саграванне рук чаргуецца са скачкамі, тупатам (грэюць ногі).

Гульня «Вазьмі і перадай».

Вучні становяцца ў круг, трымаюць адзін аднаго за рукі, глядзяць адзін аднаму ў вочы і мімікай перадаюць радасны настрой, добрую ўсмешку.

6. Праца ў групах.

Заданні першай групе

1.Растлумачце значэнне фразеалагізмаў.

Блізкі свет, кату па пяту, розуму набрацца, адным духам, са скуры вылузвацца, у свіныя галасы, навастрыць вушы.

2.Да рускіх фразеалагізмаў падбярыце адпаведныя беларускія.

В кои-то веки, без царя в голове, бить баклуши.

Даведкі: лынды біць, гады ў рады, без клёпак у галаве.

3.Успомніце фразеалагізмы, звязаныя з назвамі жывёл, птушак.

4Да ўстойлівых словазлучэнняў падбярыце сінонімы.

Лісам падшыты, пад бокам, біць лынды, цюцелька ў цюцельку, душа ў душу, блёкату аб'еўся.

5Гульня «Зборшчык».

Аднавіце рассыпаныя фразеалагізмы. Да назоўнікаў, што змешчаны ў правым слупку, дадайце прыметнікі з левага і запішыце ўстойлівыя словазлучэнні.

|  |  |
| --- | --- |
| Бабіна |  |
|  | галава |
|  | грамата |
| Гарачы |  |
| Доўгі | ноч |
| Кітайскі | снег |
| Леташні | сэрца |
| Мёртвы | хватка |
| Рабінавы | язык |

Заданні другой групе

* 1. Растлумачце значэнне фразеалагізмаў.

Лахі пад пахі, абое рабое, хварэць на пана, языкамі званіць, за дзедам шведам, бачыць наскрозь, задзіраць нос.

* 1. Да рускіх фразеалагізмаў падбярыце адпаведныя беларускія.

У чёрта на куличках, два сапога пара, толкнул нечнстый, бросать в дрожь.

Даведкі: абое рабое, дрыжыкі бяруць, у віру на калу, ліха паблытала.

* 1. Успомніце фразеалагізмы, звязаныя з назвамі жывёл, птушак.
  2. Да ўстойлівых словазлучэнняў падбярыце антанімічныя фразеалагізмы.

Распускаць язык, за вочы, лёгкі на нагу, задраць галаву, жыць сваім розумам.

* 1. Гульня «Зборшчык».

Аднавіце рассыпаныя фразеалагізмы. Да назоўнікаў, што змешчаны ў правым слупку, дадайце прыметнікі з левага і запішыце ўстойлівыя словазлучэнні.

Бярозавы

Вольны яблык

Першы натура

Залаты казак

Воўчая край

сярэдзіна

Непачаты

Адамаў каша

грамата

Адказы

*Першая група*

* + 1. Далёка; маленькі, невысокі чалавек; паразумнець; вельмі хутка; вельмі старацца; запознена; прыслухацца.
    2. Гады ў рады, без клёпак у галаве, лынды біць, акуляры настаўляць.
    3. Як карова языком злізала, белая варона, як кот з сабакам, кот наплакаў, кату па пяту, куры не клююць, стрэляны верабей, лічыць варон, са- баку з'есці, гнацца за двума зайцамі, у свіныя галасы, воўчы білет, як з гусака вада, воўк у аве- чай скуры, гол як сакол, дражніць гусей, з мухі слана зрабіць і інш.
    4. Хітры, побач, гультаяваць, дакладна, дружна, ашалець.
    5. Бабіна лета, гарачая галава, доўгі язык, кітайская грамата, леташні снег, мёртвая хватка, рабінавая ноч.

*Другая група*

1.Вельмі паспешліва; аднолькавыя; ленавацца; гаварыць абы-што; вельмі даўно; вельмі добра ведаць чые-небудзь намеры; ганарыцца.

2.У віру на калу, абое рабое, ліха паблытала, дрыжыкі бяруць.

3.Трымаць язык за зубамі, у вочы, цяжкі на нагу, апусціць галаву, жыць чужым розумам.

4.Бярозавая каша, вольны казак, першая ластаўка, залатая сярэдзіна,

воўчая натура, непачаты край, адамаў яблык.

Прадстаўленне работ вучняў. Абмеркаванне.

7.Знаёмства з эпіграфам да ўрока. Ці згодны вы з выказваннем Івана Якаўлевіча Лепешава? Калі так, то патлумачце чаму.

8. Творчасць.

Складзіце сінквейн. Ключавое слова: *фразеалагізмы.*

Намалюйце ілюстрацыі да наступных фразеалагізмаў:

на галовах хадзіць (дурэць);

наламаць дроў (зрабіць грубыя памылкі).

Напішыце верш, казку, міні-сачыненне на тэму «Як кот з сабакам».

.

Заслухоўванне сінквейнаў.

Фразеалагізмы. Трапныя, вобразныя. Ведаць, ужываць, шанаваць. Ярка, сцісла перадаюць думкі. Самацветы.

Дзеці чытаюць уласныя міні-сачыненні, вершы, казкі...

Вучні паказваюць і тлумачаць малюнкі да фразеалагізмаў.

VIII. Рэфлексія.

Тэставыя заданні

1. .Выберыце значэнне фразеалагізма «сунуць нос»:

л) правучыць; м) умяшацца; н) дапамагчы.

2.Вызначце слова, якое ўваходзіць у склад фразеалагізма *ў ... рог скруціць:*

а) барані; б) бычыны; в) казліны.

3.Выберыце, якое з прыведзеных словазлучэнняў з'яўляецца фразеалагізмам:

к) плысці па вадзе; л) насіць ваду ў рэшаце; м) напіцца вады.

4.Назавіце выраз, які не з'яўляецца фразеалагізмам:

а) рваць струны; б) рваць жываты; в) рваць жылы.

5.Да рускага фразеалагізма «сойтн с ума» падбярыце беларускі адпаведнік:

* + 1. з'ехаць з гары; і) туман у вочы пускаць; й) з'ехаць з глузду.

6.У якім фразеалагізме з прапанаваных ужыты займеннік?

х) на адной назе; ц) ісці на свой хлеб; ч) шукаць у полі ветру.

7.Да слова «позна» падбярыце фразеалагізм з тым жа значэннем:

Ч)ні свет ні зара; ш) шукаць у полі ветру; ы) у свіныя галасы.

Адказы: м, а, л, а, й, ц, ы

Настаўнік. Сапраўды, сёння вы малайцы.

* А якія ўражанні ў вас ад урока?
* Вам было сумна ці весела, цікава ці не?
* Вашы пажаданні.